Technical View – บล.เอเซีย พลัส
SET Index Daily : เส้นเล็ก แต่ความหมายใหญ่ แนวรับ 1725- …
25 พ.ค. 2561

SET Index Daily : เส้นเล็ก แต่ความหมายใหญ่
แนวรับ 1725-1730 จุด
แนวต้าน 1740 จุด
ประเด็นวิเคราะห์
SET lndex วานนี้หลุดแนวรับ 1744 จุด ก็ไหลทันทีล่าสุดปิดที่ 1732.51 จุด ด้วยมูลค่าการซื้อขาย 6.44 หมื่นล้านบาท
อาการท้องเสียวานนี้มาหยุดชั่วคราวที่แนวรับ EMA 200 วัน 1730 จุด (ซึ่งเป็นจุดที่มีนัยฯสำคัญของการประเมินโดยใช้วิธี Moving Average ที่หากดัชนีปิดหลุด EMA 200 วันลงมา ถือว่าอยู่ในแนวโน้มขาลง) และเกิดสัญญาณยื้อกันสุดขีดให้ดัชนีขึ้นมาปิดยืนเหนือ EMA 200 วันได้แบบฉิวเฉียด แต่อย่างไรก็ตามมูลค่าการซื้อขายที่หนักหน่วงระดับ 6 หมื่นล้านบาทซึ่งถือเป็นการปรับลงที่มูลค่าการซื้อขายปรับเพิ่มขึ้นมา 3 วันติดต่อกัน จึงยังดูเสี่ยงที่เส้น EMA 200 วันจะเอาไม่อยู่ หากเกิดขึ้นจริงการ Trading คงต้องนั่งนิ่งๆดู SET lndex ดำดิ่งหาแนวรับใหม่อีกระยะ
จากสัญญาณข้างต้นจึงประเมิน SET lndex วันนี้จะเป็นการแกว่งยื้อๆที่บริเวณ EMA 200 วัน ที่บริเวณ 1725-1730 จุด หากหลุดคงไปคาดหวังการฟื้นตัวกันใหม่ที่ 1700 จุด
สรุป
SET lndex แกว่งทดสอบแนวรับ EMA 200 วันที่บริเวณ 1725-1730 จุด ส่วนแนวต้านของวันอยู่ที่ 1740 จุด ทั้งนี้หากดัชนีหลุดโซนแนวรับข้างต้นถือเป็นสัญญาณลบที่มีนัยฯ และมีความเสี่ยงที่จะลงไปทดสอบ 1700 จุด